《姚氏生男歌》
宋代·陈普

开乾枢，转地轴，
喜气郁葱充阎闾。一点文星隐天阙，
女郎捧得闾中珠。破晓儿童忙报道，
以璋作麞大笔书。才过五日便呱泣，
古称英物竟不虚。山灵锺秀产英杰，
冰肌玉骨色清癯。孔释果然亲抱送，
天上麒麟汗血驹。于公积德加厚地，
衮衮公侯尽有余。从今生一必生二，
续作杜陵歌二雏。五桂争秀椿未老，
兰孙竟出根株，矧彼开元衣钵在，
有例有样非敢谀。当年秀发名登於桂籍，
作个公卿岂肯卑微欤。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。